
Metu konkursā
,,Gājēju un velosipēdistu tilts pāri Zundam un tā integrācija pilsētvidē”
Id. Nr. RVP PAD 2023/1


	1. jautājums: „Nolikuma 10. punkta “DALĪBNIEKU KVALIFIKĀCIJAS UN ATLASES PRASĪBAS” apakšpunktā 10.2.7. par ainavu arhitektu ir prasība pievienot Dalībnieka speciālista parakstītu speciālista profesionālās pieredzes aprakstu (Nolikuma 7. pielikuma veidni). 

Lūgums precizēt, tieši kādas saskaņā ar 7.pielikuma veidni ir atbilstīgās pieredzes apraksta prasības ainavu arhitektam, ja apakšpunktā vienīgais kritērijs ir ainavu arhitekta kvalifikācija.”

	[bookmark: _Hlk145592262]Atbilde: Metu konkursa ,,Gājēju un velosipēdistu tilts pāri Zundam un tā integrācija pilsētvidē” Id. Nr. RVP PAD 2023/1, (turpmāk – Konkursa) nolikuma 5.2.2.4. apakšpunktā noteikts, ka meta piedāvājumam slēgtā, necaurspīdīgā aploksnē vai iepakojumā „DEVĪZES ATŠIFRĒJUMS UN KVALIFIKĀCIJAS DOKUMENTI”  pievieno atbilstoši nolikuma 10.2.4.-10.2.7. apakšpunkta prasībām sagatavotus dalībnieka atbildīgo speciālistu pieredzes aprakstus (Nolikuma 7. pielikuma veidne) un to pierādošos dokumentus. Savukārt nolikuma 10.2.7. apakšpunktā noteikts, ka tiek piesaistīts ainavu arhitekts, kurš ir saņēmis vismaz otrā līmeņa augstāko izglītību un ieguvis ainavu arhitekta kvalifikāciju, vienlaikus paredzot, ka tiek pievienots dalībnieka speciālista parakstīts speciālista profesionālās pieredzes apraksts (nolikuma 7. pielikuma veidne), klāt pievienojot kvalifikāciju apliecinoša dokumenta kopiju. 
Ņemot vērā, ka nolikuma 10.2.7. apakšpunkta prasība paredz kā obligātu tikai dalībnieka piesaistāmā speciālista kvalifikāciju, tad prasība par speciālista parakstīta profesionālās pieredzes apraksta iesniegšanu ir brīvprātīga, taču tā neiesniegšana neietekmēs dalībnieka meta piedāvājuma atbilstības vērtēšanu. 

	2. jautājums: „Par iespēju Būvprojekta izstrādes līgumā pieprasīt avansa maksājumu līdz 20% procentiem. 
“Izpildītājs var pieprasīt Pasūtītājam avansa maksājumu līdz 20% (divdesmit procentu) apmērā no Līguma 3.2.1. apakšpunktā norādītās līgumcenas, ar nosacījumu, ka Izpildītājs iesniedz Pasūtītājam Līguma 4.1. punktā paredzēto apdrošināšanas sabiedrības vai kredītiestādes izsniegtu avansa garantiju maksājamā avansa apmērā. Pasūtītājs veic avansa maksājumu 10 (desmit) darba dienu laikā no atbilstoša maksājuma pieprasījuma (rēķina) saņemšanas dienas, saskaņā ar Līguma 5. sadaļā noteikto kārtību.” 
(1. pielikums – Būvprojekta izstrādes līguma projekts – 3.12. punkts)

Praksē šādam avansam kopā ar garantiju nav nozīmes, jo garantijas tiek izsniegtas reizē ar šīs summas “iesaldēšanu”, kas automātiski liedz uzņēmējam apgrozīt šos naudas līdzekļus. Tā kā nav paredzēti arī nekādi starpmaksājumi, tad darba procesā, ieskaitot elektroniskā rēķina apmaksas termiņu 30 (trīsdesmit) kalendāro dienu laikā no dienas, kad Izpildītājs iesniedzis Pasūtītājam elektronisku rēķinu, vismaz 10 kalendāro mēnešu garumā nav iespējas apmaksāt atlīdzību par apakšuzņēmēju un darbinieku izpildīto darbu. Šāda veida maksājumu kārtība ievērojami samazina konkurenci iepirkuma dalībnieku mērķauditorijā, no kuriem ieinteresētās puses pamatā ir mazie uzņēmumi, kuru rīcībā nav tik lieli apgrozāmi līdzekļi, lai ilgtermiņā strādātu bez ienākumiem un varētu nodrošināt licencēto programmu atjaunošanu un godprātīgu darba procesa nepārtrauktību, rūpējoties par darbinieku labbūtību. It sevišķi, ka šāda tendence – izmaksāt vienu maksājumu par paveikto darbu – ir vērojama daudzos ar publisko ārtelpu saistītos publiskos iepirkumu līgumos valstī un pašvaldībās. Tas neatbilst labas projektēšanas prakses principiem.”

	Atbilde: Pasūtītājs pateicas par izteikto lūgumu, taču Pasūtītāja prakse projektēšanas līgumos ir paredzēt tikai avansa maksājumus un gala maksājumu kā tas ir noteikts Konkursa būvprojekta izstrādes līguma projektā (nolikuma 1. pielikums). Pasūtītājs turpmākos projektos izvērtēs apmaksas kārtības izmaiņas turpmākos projektos, taču 
šajā Konkursā Pasūtītājs ir noteicis konkrētu maksāšanas kārtību, izvērtējot visus Pasūtītāja riskus, ar mērķi pasargāt Pasūtītāja intereses un veicināt līdzekļu efektīvu izmantošanu, maksimāli samazinot tā risku, atbilstoši Publisko iepirkumu likuma 2. panta 3. punktam un kārtība netiks mainīta.




